Okresná prokuratúra Humenné 
Štefánikova 1900/69, 066 42 Humenné 1

Sp. zn. : 1 Pv 17/12/7702	Humenné, 12.9.2012
EEČ : 2-55-111-2012

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Humenné
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 360,00 € 
b.	Peňažná suma určená na všeobecne prospešné účely: 300,00 € 
c.	Konkrétny adresát peňažnej sumy určenej na všeobecne prospešné účely: DEMON PROXIMUS 665 občianske združenie XXXXX 
d.	Suma odovzdaná štátu na peňažnú pomoc obetiam trestnej činnosti: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-7/HE-HE-2012.
dňa 28.12.2011 asi o 1.20 hod. v bare Peklo v Humennom na ul. Osloboditeľov na tanečnom parkete sa XXXXX najprv pohádala s XXXXX, konflikt chcel urovnať XXXXX, kedy k nemu pristúpil XXXXX a udrel XXXXX päsťou dvakrát do tváre a následne XXXXX napadla XXXXX tak, že ju ťahala za vlasy a škrabala po tvári, a keď XXXXX spadla, tak ju kopala do nôh, pričom utrpeli zranenia - XXXXX s dobou liečenia najviac 5 dní a XXXXX s dobou liečenia najviac 3 dni
Odôvodnenie: 
Poverený príslušník OO PZ v Humennom uznesením sp. zn. ORP-7/HE-HE-2012 zo 6.1.2012 začal trestné stíhanie a vzniesol obvinenie XXXXX a XXXXX pre prečin výtržníctva podľa § 364 ods. 1 písm. a) Tr. zák. na tom skutkovom základe, ako je to uvedené vo výrokovej časti tohto uznesenia.
	Obvinený XXXXX vyhlásil, že skutok, pre ktorý je trestne stíhaný spáchal tak, ako je to uvedené v uznesení povereného príslušníka OO PZ v Humennom o vznesení obvinenia a svoje konanie oľutoval. Počas skráteného vyšetrovania poškodenému XXXXX nahradil škodu z titulu bolestného 360,- Eur.
	Okrem vlastného priznania je XXXXX usvedčený aj spoluobvinenou XXXXX, poškodenými XXXXX a XXXXX, výpoveďami svedkov XXXXX a XXXXX.
	Preskúmaním spisu som zistil, že v tejto veci sa viedlo trestné stíhanie pre prečin, za ktorý zákon ustanovuje trest odňatia slobody, ktorého horná hranica neprevyšuje hranicu odňatia slobody stanovenú v § 220 ods. 1 Tr. por., teda 5 rokov.
	Obvinený a poškodený uzavreli dňa 25.6.2012 na Okresnom súde v Humennom pred mediačným úradníkom dohodu o zmieri, v rámci ktorej prehlásili, že boli poučení o podstate zmieru, vzali to na vedomie a súhlasili s uzavretím zmieru. Škoda bola poškodenému XXXXX uhradená obvineným v plnej výške 360,- Eur.
	Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný. Dňa 4.7.2012 zložil na účet Okresnej prokuratúry v Humennom sumu 300,- Eur určenú na všeobecne prospešné účely s tým, že 50% sumy, teda 150,- Eur patrí štátu na peňažnú pomoc poškodeným a 150,- Eur patrí občianskemu združeniu DEMON PROXIMUM 665 so sídlom XXXXX, ul. Orechová č. 74 na financovanie športových aktivít.
	Obvinený a poškodený s takým vybavením veci súhlasili. Vzhľadom na okolnosti spáchaného prečinu, mieru zavinenia obvineného XXXXX, osobu obvineného, ktorý nebol súdne trestaný, považujem tento spôsob rozhodnutia za dostačujúci. 

Poučenie: 
Proti tomuto uzneseniu nie je prípustná sťažnosť.

JUDr. Igor Meľuch
prokurátor